12.pielikums
Ministru kabineta
2017.gada .februāra

noteikumiem Nr.

**Vēžu baltplankumu slimības diagnostikas metodes un paraugu ņemšanas kārtība**

 1. Paraugi vēžu baltplankumu slimības diagnostikai ir:

 1.1. 95 % etilspirtā fiksēts epidermas (kājas, vēderkājas, mutes daļas vai žaunu) paraugs;

 1.2. citi paraugi, kas ar fiksēšanu sagatavoti histoloģiskai pārbaudei un mikroskopēšanai ar transmisijas elektronu mikroskopu, lai veiktu *PCR*.

 2. Diagnostikas metode, ko izmanto, lai iegūtu vai saglabātu veselības stāvokli “infekcijas slimības neskarts” attiecībā uz vēžu baltplankumu slimību, ir divsoļu *PCR*, kuras noteiktas šo noteikumu 13. pielikumā.

 3. Ja divsoļu *PCR* testa laikā ir iegūts pozitīvs rezultāts, pirms šo noteikumu 48. punktā minēto kontroles un apkarošanas pasākumu īstenošanas rezultātu apstiprina, sekvenējot amplikonu,  – ja vien iespējams, paraugam ņemtajos uzņēmīgajos saimniekorganismos ar histoloģiskas pārbaudes un transmisijas elektronu mikroskopa starpniecību praktiski pierādot patognomiskas vēžu baltplankumu slimības pazīmes.

 4. Ja saskaņā ar šo noteikumu 48. punktā noteiktajām prasībām nepieciešams apstiprināt vēžu baltplankumu slimības infekcijas klātbūtni vai izslēgt aizdomas par to, ievēro šādu oficiālo izmeklēšanas, paraugu ņemšanas un laboratoriskās izmeklēšanas kārtību:

 4.1. ja klīniski vai *post mortem* novēro vēžu baltplankumu slimībai raksturīgas pazīmes, oficiālā izmeklēšanā izdara vismaz vienu veselības pārbaudi un ņem vienu paraugu ar 10 vēžveidīgajiem vai, ja šādas pazīmes klīniski vai *post mortem* nenovēro, ņem paraugu ar 150 vēžveidīgajiem. Paraugus laboratoriski izmeklē, izmantojot šī pielikuma 2. un 3. punktā aprakstīto divsoļu *PCR*;

 4.2. vēžu baltplankumu slimības klātbūtni uzskata par apstiprinātu, ja divsoļu *PCR*, pēc kuras izdarīta sekvenēšana attiecībā uz baltplankumu sindroma vīrusa 1. tipu,ir pozitīva un ja paraugam ņemtajos saimniekorganismos ir vērojamas patognomiskas vēžu baltplankumu slimībaspazīmes.

 5. Ja šī pielikuma 4. punktā minēto laboratorisko izmeklējumu laikā vēžu baltplankumu slimības klātbūtni neapliecina, aizdomas par vēžu baltplankumu slimību izslēdz.

6.A tabula

**Uzraudzības shēma divu gadu kontroles periodam pirms veselības stāvokļa “infekcijas slimības neskarts” iegūšanas attiecībā uz vēžu baltplankumu slimību**

|  |  |  |  |
| --- | --- | --- | --- |
|  | Klīnisko pārbaužu skaits gadā | Laboratorisko izmeklējumu skaits gadā | Vēžveidīgo skaits paraugā |
| Audzētavas/ paraugu ņemšanas vietas | 1 | 1 | 150 |

6.B tabula

**Uzraudzības shēma veselības stāvokļa “infekcijas slimības neskarts” saglabāšanai attiecībā uz vēžu baltplankumu slimību**

|  |  |  |  |
| --- | --- | --- | --- |
| Riska pakāpe  | Veselības pārbaužu skaits  | Laboratorisko izmeklējumu skaits  | Vēžveidīgo skaits paraugā  |
| Augsta  | Reizi gadā  | Reizi divos gados  | 150  |
| Vidēja  | Reizi divos gados  | Reizi divos gados  | 150  |
| Zema  | Reizi divos gados  | Reizi četros gados  | 150  |

Zemkopības ministrs J.Dūklavs

08.02.2017. 13:15

366

O.Vecuma-Veco

67027551, Olita.Vecuma-Veco@zm.gov.lv